b'\n_START_ARTICLE_\nSigitas Ali\xc5\xa1auskas\n_START_PARAGRAPH_\nSigitas Ali\xc5\xa1auskas. Lietuvos fizikas, habilituotas fizini\xc5\xb3 moksl\xc5\xb3 daktaras. Gim\xc4\x97 1943 m. kovo 3 d. Papilvyje, Veiveri\xc5\xb3 vals\xc4\x8diuje.\xc2\xa0 Mir\xc4\x97 2016 m. rugpj\xc5\xab\xc4\x8dio 3 d. Palaidotas Vilniaus Antakalnio kapin\xc4\x97se.\n_START_SECTION_\nBiografija\n_START_PARAGRAPH_\n1965 m. baig\xc4\x97 fizikos studijas VU Fizikos fakultete, apgyn\xc4\x97 disertacij\xc4\x85, fizikos ir matematikos moksl\xc5\xb3 daktaras (1982 m.)._NEWLINE_1966-1976 m. dirbo Fizikos ir matematikos institute, 1977-1989 m. Fizikos institute, nuo 1990 m. Teorin\xc4\x97s fizikos ir astronomijos instituto Branduolio teorijos sektoriaus ved\xc4\x97jas, vyriausiasis mokslo darbuotojas.\n_START_SECTION_\nMokslin\xc4\x97 veikla\n_START_PARAGRAPH_\nPaskelb\xc4\x97 apie 70 mokslini\xc5\xb3 straipsni\xc5\xb3 Lietuvos ir u\xc5\xbesienio \xc5\xa1ali\xc5\xb3 moksliniuose \xc5\xbeurnaluose i\xc5\xa1 tolyd\xc5\xbei\xc5\xb3j\xc5\xb3 Li grupi\xc5\xb3 ir kvantini\xc5\xb3 algebr\xc5\xb3 \xc4\xafvaizd\xc5\xbei\xc5\xb3 teorijos, neredukuotini\xc5\xb3 tenzorini\xc5\xb3 operatori\xc5\xb3 matematinio aparato taikymo atomo fizikoje. Pasi\xc5\xabl\xc4\x97 ir i\xc5\xa1pl\xc4\x97tojo originalius algebrinius bei analizinius metodus operacijoms su kartotiniais unitari\xc5\xb3j\xc5\xb3 ir ortogonali\xc5\xb3j\xc5\xb3 grupi\xc5\xb3 \xc4\xafvaizd\xc5\xbeiais atlikti naudojant t\xc5\xb3 grupi\xc5\xb3 \xc4\xafvaizd\xc5\xbei\xc5\xb3 bazini\xc5\xb3 funkcij\xc5\xb3 bei Kleb\xc5\xa1o ir Gordano koeficient\xc5\xb3 biortogonali\xc4\x85sias sistemas ir analizinius j\xc5\xb3 ortogonalizavimo metodus.'